Komission kertomus komiteoiden työskentelystä vuonna 2000 /* KOM/2001/0783 lopull. */



Virallinen lehti nro C 37 , // s. 0002 - 0016



KOMISSION KERTOMUS komiteoiden työskentelystä vuonna 2000 SISÄLLYSLUETTELO Komission (vuosi)kertomus komiteoiden työskentelystä vuonna 2000 (Vuosikertomus laadittu menettelystä komissiolle siirrettyä täytäntöönpanovaltaa käytettäessä 28. kesäkuuta 1999 tehdyn neuvoston päätöksen 1999/468/EY [1] 7 artiklan 4 kohdan mukaisesti) [1] EYVL L 184, 17.7.1999, s. 23. 1. ALUSTAVIA HUOMAUTUKSIA 1.1. Komiteamenettelyyn osallistuvien komiteoiden oikeudellinen asema ja tavoitteet 1.2. Päätöksen 1999/468/EY täytäntöönpanon tilanne 1.3. Euroopan parlamentin tiedonsaanti ja tarkasteluoikeus 1.4. Neuvoston käsiteltäväksi saatetut asiat 1.5. Muut kysymykset 2. LÄPILEIKKAUS TOIMISTA 2.1. Komiteoiden lukumäärä ja menettelyt 2.2. Kokousten (ja kokouspäivien) lukumäärä 2.3. Komiteakäsittelyyn annettujen asioiden lukumäärä 3. TOIMINNAN ESITTELY POLITIIKAN ALOITTAIN LIITE 1. Euroopan laajuiset verkot 2. Yritystoiminta 3. Työllisyys ja sosiaaliasiat 4. Maatalous 5. Energia 6. Liikenne 7. Ympäristö 8. Tutkimus 9. Tietoyhteiskunta 10. Kalastus 11. Sisämarkkinat 12. Aluepolitiikka 13. Verotus ja tulliliitto 14. Koulutus ja kulttuuri 15. Terveys ja kuluttajansuoja 16. Oikeus- ja sisäasiat 17. Ulkosuhteet 18. Kauppa 19. Kehitysyhteistyö 20. Laajentuminen 21. Humanitaarinen apu (ECHO) 22. Tilastot (Eurostat) 23. Budjetti 24. Petostentorjunta (OLAF) KOMISSION KERTOMUS komiteoiden työskentelystä vuonna 2000 1. ALUSTAVIA HUOMAUTUKSIA Menettelystä komissiolle siirrettyä täytäntöönpanovaltaa käytettäessä 28. kesäkuuta 1999 tehdyn neuvoston päätöksen (1999/468/EY) - uuden komitologiapäätöksen - 7 artiklan 4 kohdassa säädetään, että vuodesta 2000 alkaen komissio julkaisee "vuosikertomuksen komiteoiden työskentelystä". Tämä vuosikertomus on ensimmäinen, joka on laadittu tätä tarkoitusta varten. Komission edellinen komiteoita käsittelevä raportti koski niiden toimintaa vuonna 1995. Se laadittiin parlamentin pyynnöstä tiivistelmämuistion muotoon ja lähetettiin parlamentille 24. heinäkuuta 1996 (SEC(96)1498). Tämä vuosikertomus komiteoiden työskentelystä vuonna 2000 noudattaa kyseisen tiivistelmämuistion rakennetta. Vuosikertomus käsittelee komiteamenettelyyn osallistuvia komiteoita, joiden luettelo julkaistiin Euroopan yhteisöjen virallisessa lehdessä, [2] ja toisaalta siinä otetaan huomioon neuvoston päätöksen 1999/468/EY täytäntöönpanon aiheuttamat muutokset. Lisäksi vuosikertomukseen sisältyy arvio komiteamenettelyiden toimivuudesta vuonna 2000. [2] EYVL C 225, 8.8.2000, s. 2. 1.1. Komiteamenettelyyn osallistuvien komiteoiden oikeudellinen asema ja tavoitteet Komiteamenettelyyn osallistuvien komiteoiden tarkoituksena on avustaa komissiota, kun komissio käyttää lainsäätäjän eli neuvoston ja Euroopan parlamentin sille siirtämää toimeenpanovaltaa. Muista komiteoista ja asiantuntijaryhmistä poiketen komiteamenettelyyn osallistuvilla komiteoilla on seuraavat kolme ominaispiirrettä: Ensinnäkin lainsäätäjä (neuvosto ja Euroopan parlamentti) perusti komiteat niiden perustamissäädöksen antamishetkellä sovellettujen lainsäädäntömenettelyiden mukaisesti eli yhteistoiminta-, kuulemis- ja - Maastrichtin sopimuksen jälkeen - yhteispäätösmenettelyllä. Komiteamenettelyn piiriin kuuluvien komiteoiden oikeusperusta on näin ollen niin kutsutussa perussäädöksessä. Toinen ominaispiirre on, että kyseisten komiteoiden rakenne ja työskentelytavat ovat monessa suhteessa yhtenäiset. Komission edustaja johtaa puhetta jäsenvaltioiden edustajista koostuvissa komiteoissa, eikä komiteoihin kuulu muita jäseniä. Komiteat noudattavat perussäädöksessä säädettyjä menettelyitä neuvoston komitologiapäätöksen mukaisesti. Neuvoston päätöksen 1999/468/EY 9 artiklalla kumottiin aiempi, 13. heinäkuuta 1987 tehty komitologiapäätös 87/373/ETY. [3] Jos kuitenkaan perussäädöksiä, joissa säädetään päätöksen 87/373/ETY mukaisista komiteamenettelyistä, ei ole muutettu, menettelyitä sovelletaan edelleen. [3] EYVL L 197, 18.7.1987, s. 33. Kolmas ominaispiirre on, että kun komission on perussäännöksen nojalla annettava komitealle täytäntöönpanotoimia koskevat ehdotukset, komiteat käyttävät lausunnonanto-oikeuttaan ja toimivat asiassa tarkoitusta varten säädetyn neuvoa-antavan, hallinto- ja sääntelymenettelyn mukaisesti. Neuvoston päätöksen 1999/468/EY 2 artiklan nojalla hallintomenettelyä olisi noudatettava päätettäessä hallintotoimenpiteistä, esimerkiksi sellaisista, jotka liittyvät yhteisen maatalous- ja kalastuspolitiikan soveltamiseen tai budjettivaikutuksiltaan huomattavien ohjelmien toteuttamiseen (2 artiklan ensimmäisen kohdan a alakohta). Hallintomenettely on tarkoitettu laajakantoisiin toimenpiteisiin, joilla sovelletaan perussäädösten keskeisiä säännöksiä, mukaan lukien ihmisten, eläinten tai kasvien terveyden tai turvallisuuden suojeluun liittyvät toimenpiteet, sekä perussäädöksen teknisten elementtien ajantasaistamiseen (2 artiklan ensimmäisen kohdan b alakohta). Neuvoa-antavaa menettelyä sovelletaan kaikissa muissa tapauksissa, kun se katsotaan soveltuvimmaksi menettelyksi. 1.2. Päätöksen 1999/468/EY täytäntöönpanon tilanne Neuvoston päätöksen 1999/468/EY täytäntöönpanoa koskevassa toisessa lausumassa [4] neuvosto ja komissio ovat yhtä mieltä siitä, että komissiota päätöksen 87/373/ETY mukaisesti täytäntöönpanovallan käytössä avustavia komiteoita koskevia säännöksiä olisi tarkoituksenmukaisia lainsäädäntömenettelyjä noudattaen mukautettava viipymättä, jotta ne saataisiin päätöksen 1999/468/EY 3, 4, 5 ja 6 artiklan mukaisiksi. [4] EYVL C 203, 17.7.1999, s. 1. Tämä noin 300:aa säännöstä koskeva työ on käynnissä, ja sen tuloksena annetaan ehdotus ennen vuoden loppua. Päätöksen 1999/468/EY 7 artiklassa säädetään lisäksi useista toimenpiteistä, joilla pyritään parantamaan komiteamenettelyssä olevien komiteoiden toiminnan avoimuutta. Kyseisen säännöksen 4 kohdan mukaisesti komissio on julkaissut luettelon [5] kaikista komissiota täytäntöönpanovallan käytössä avustavista komiteoista. [5] Ks. viite 1. Saman säännöksen 1 kohdan mukaisesti komissio hyväksyi 31. tammikuuta 2001 työjärjestyksen mallin, [6] jonka pohjalta jo toimivat tai perustettavat komiteat vahvistavat työjärjestyksensä. Komission yksiköt huolehtivat siitä, että työjärjestykset poikkeavat mallista vain töiden järjestämiseen liittyvissä seikoissa, ottaen huomioon esimerkiksi alan erityispiirteet. [6] EYVL C 38, 6.2.2001, s. 3. Työjärjestyksen malli julkaistaan uudelleen Euroopan yhteisöjen virallisessa lehdessä, kun komissio on hyväksynyt muutamat siihen tehtävät muutokset ja mallin kieliasu on tarkastettu. Päätöksen 1999/468/EY 7 artiklan 5 kohdassa säädetään, että komissio - sen lisäksi, että se laatii komiteoiden työskentelyä käsittelevän vuosikertomuksen - perustaa vuonna 2001 julkisen rekisterin, joka sisältää kaikkiin Euroopan parlamentille lähetettyihin asiakirjoihin liittyvät viitetiedot. Tässä työssä komissio ottaa huomioon Euroopan parlamentin, neuvoston ja komission asiakirjojen saamisesta yleisön tutustuttavaksi annetun parlamentin ja neuvoston asetuksen (EY) N:o 1049/2001, [7] joka tuli voimaan 3. joulukuuta 2001. [8] [7] EYVL L 145, 31.5.2001, s. 43. [8] Koska asetus (EY) N:o 1049/2001 annettiin vuonna 2001, sen vaikutuksia arvioidaan seuraavassa raportissa. 1.3. Euroopan parlamentin tiedonsaanti ja tarkasteluoikeus Komissiolla on velvollisuus tiedottaa Euroopan parlamentille komiteoiden työstä ja lähettää sille kaikki ehdotukset täytäntöönpanotoimenpiteiksi, jotka on annettu perustamissopimuksen 251 artiklan mukaisesti annetun perussäädöksen nojalla, jotta parlamentti voisi käyttää päätöksen 1999/468/EY 8 artiklassa sille annettua tarkasteluoikeutta. Euroopan parlamentti ja komissio tekivät helmikuussa 2000 sopimuksen [9] menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY soveltamista koskevista yksityiskohtaisista säännöistä, jolla pyritään säätelemään konkreettisesti komissiolle asetettujen velvoitteiden hoitamista. [9] EYVL L 256, 10.10.2000, s. 19. Sopimus teki mitättömiksi tietyt aiemmat sopimukset: vuoden 1988 Plumb/Delors-sopimus, vuoden 1996 Samland/Williamson-sopimus ja vuoden 1994 "modus vivendi". Sopimuksessa sovitaan asiakirjojen siirtämisestä sähköisesti. Asiakirjojen sähköiset siirrot ovat vuoden mittaan lisääntyneet. Komission eri yksiköiden asiakirjat toimitetaan ensin pääsihteeristöön, joka lähettää ne viipymättä joko sähköisesti tai CIRCA-verkoston välityksellä johonkin Euroopan parlamentin keskeiseen yksikköön. Sähköisten siirtojen lisääntymisen myötä perinteisessä paperimuodossa lähetettyjen asiakirjojen osuus on pienentynyt. Tätä nykyä käytännöllisesti katsoen kaikki asiakirjat lähetetään sähköisesti. Sopimuksen mukaan Euroopan parlamentin on kiireisiä tapauksia lukuun ottamatta yhden kuukauden kuluessa siitä, kun lopullinen ehdotus [10] täytäntöönpanotoimenpiteiksi on vastaanotettu, hyväksyttävä mahdollinen päätöslauselma (täysistunnossa) neuvoston päätöksen 1999/468/EY 8 artiklan nojalla, jos parlamentti katsoo, että ehdotus ylittää perussäädöksessä [11] säädetyn täytäntöönpanovallan. [10] Ehdotukset lähetetään ennen komitean kokousta ja uudelleen kokouksen jälkeen, jos toimenpide-ehdotukseen on tehty huomattavia muutoksia. [11] Perussäännöksen täytyy olla neuvoston ja parlamentin yhteispäätösmenettelyllä hyväksytty (perustamissopimuksen 251 artikla). Vuonna 2000 Euroopan parlamentti käytti tarkasteluoikeuttaan yhdessä tapauksessa. Kyseessä oli päätösehdotus, jonka tarkoituksena oli todeta yksilöiden suojelusta henkilötietojen käsittelyssä ja näiden tietojen vapaasta liikkuvuudesta 24. lokakuuta 1995 annetun Euroopan parlamentin ja neuvoston direktiivin 95/46/EY [12] mukaisesti riittäväksi henkilötietojen suoja, jonka tarjoavat yhdysvaltalaisten safe harbor -periaatteet ja niihin liittyvät Yhdysvaltain kauppaministeriön julkaisemat tavallisemmat kysymykset (FAQ). Euroopan parlamentin 5. heinäkuuta 2000 antamassa päätöslauselmassa, joka toimitettiin komission pääsihteeristöön 11. heinäkuuta, tehtiin useita päätösehdotuksen sisältöä koskevia huomautuksia, vaikka päätöslauselmassa viitattiinkin nimenomaisesti neuvoston päätöksen 1999/468/EY 8 artiklaan. Komissio tarkasteli päätösehdotuksen uudelleen Euroopan parlamentin päätöslauselman valossa ja totesi, ettei se ollut ylittänyt toimivaltaansa. Näin ollen komissio teki päätöksen 26.7.2000. [13] [12] EYVL L 281, 23.11.1995, s. 31. [13] EYVL L 215, 25.8.2000, s. 7, ja oikaisu 25.4.2001, EYVL L 115, s. 14. 1.4. Neuvoston käsiteltäväksi saatetut asiat Neuvoston käsiteltäväksi saatettiin vuonna 2000 vain kuusi asiaa yhteensä 2 838:sta (joista 1 786 liittyi maatalouden pääosaston alaan). Kyseiset kuusi tapausta kuuluivat maatalouden pääosaston (1 tapaus [14]), ympäristöasioiden pääosaston (1 tapaus) ja terveys- ja kuluttaja-asioiden pääosaston toimialaan (4 tapausta). Komitologiapäätöksen mukaan asia voidaan saattaa neuvoston käsiteltäväksi, kun komissio ei ole saanut taakseen vaadittavaa enemmistöä komiteassa. Tapausten vähäinen osuus (noin 0,2 %) kaikista komission antamista säädöksistä (sääntely- ja hallintomenettelyt) osoittaa, että komiteoiden käsiteltäviksi annettavat komission ehdotukset saavat yleensä taakseen tarvittavan enemmistön. Tästä voidaan päätellä, että komiteoiden työskentely on pitkälti yksimielistä. [14] Lausunnon puuttuminen, jonka vuoksi asia saatettiin neuvoston käsittelyyn, todettiin vuonna 1999. 1.5. Muut kysymykset Ulkosuhteiden alalla komissio laatii ehdotuksia neuvoston asetuksiksi muokkaamalla ALA-perusasetusta [15] ja lukuisia muita alakohtaisia oikeusperustana olevia säädöksiä, joissa on kyse päätöksen 1999/468/EY 4 artiklan mukaisen hallintokomiteamenettelyn laajentamisesta. [15] Neuvoston asetus (ETY) N:o 443/92, annettu 25. helmikuuta 1992, rahoitusavusta ja teknisestä avusta Aasian ja Latinalaisen Amerikan kehitysmaille sekä taloudellisesta yhteistyöstä näiden maiden kanssa, EYVL L 52, 27.2.1992, s. 1. Euroopan unionin arvopaperimarkkinoiden sääntelyä käsittelevän Lamfalussyn raportin johdosta komissio teki kaksi päätöstä, [16] joilla perustettiin kaksi erilaista komiteaa helpottamaan päätöksentekoprosessia. Tukholman Eurooppa-neuvoston maaliskuussa 2001 antaman asiaa koskevan päätöslauselman [17] mukaan toinen komitea, jäsenvaltion viranomaisia edustavista johtavista virkamiehistä koostuva Euroopan arvopaperimarkkinavalvojien komitea, on neuvoa-antava ryhmä, joka avustaa komissiota täytäntöönpanotoimenpiteiden valmistelussa. Toinen komitea on jäsenvaltioiden edustajista koostuva Euroopan arvopaperikomitea, ja sen tehtävänä on avustaa komissiota säädösehdotusten laatimisessa sekä toimia päätöksen 1999/468/EY 5 artiklan mukaisena sääntelykomiteana. [16] Komission päätös 6. kesäkuuta 2001, EYVL L 191, 13.7.2001, s. 43, ja komission päätös 6. kesäkuuta 2001, EYVL L 191, 13.7.2001, s. 45. [17] Puheenjohtajan päätelmien liite 1. Maaliskuussa 2000 Lissabonissa kokoontunut Eurooppa-neuvosto oli pyytänyt komissiota, neuvostoa ja jäsenvaltioita laatimaan vuonna 2001 strategian yhteensovitetuille lisätoimille sääntely-ympäristön yksinkertaistamiseksi. Tukholman Eurooppa-neuvostolle antamassaan väliraportissa [18] komissio esitti mahdollisuutta käyttää enemmän täytäntöönpanovaltaa, jonka lainsäätäjä on sille siirtänyt nykyisissä, perustamissopimuksen 202 artiklassa määritellyissä oikeuspuitteissa. [18] KOM (2001) 130 lopullinen, s. 9. Tulevaisuutta koskevia pohdintoja puolestaan esitettiin valkoisessa kirjassa [19] eurooppalaisesta hallintotavasta. Komissio ehdottaa siinä, että olisi tarkistettava edellytyksiä, joilla se päättää täytäntöönpanotoimista, ja kyseenalaistettava nykyisten komiteoiden, varsinkin hallinto- ja sääntelykomiteoiden tarpeellisuus. [20] Lisäksi komissio aikoo käynnistää pohdiskelun mahdollisuudesta perustamissopimuksen 202 artiklan muuttamiseen, jotta neuvostolla ja parlamentilla olisi tasavertainen asema "komission täytäntöönpanovallan käytön valvonnassa". [21] [19] KOM (2001) 428 lopullinen. [20] Ks. valkoinen kirja s. 36. [21] Ks. valkoinen kirja s. 36. 2. LÄPILEIKKAUS TOIMISTA 2.1. Komiteoiden lukumäärä ja menettelyt Komiteoiden toimien arvioimiseksi on syytä esittää komiteamenettelyn piiriin tietyllä hetkellä kuuluvien komiteoiden lukumäärä. Tässä yhteydessä on tärkeää erottaa näistä komission perustamat neuvoa-antavat komiteat ja asiantuntijaryhmät, jotka liittyvät pikemminkin toimintalinjojen valmisteluun ja toteuttamiseen kuin säädösten täytäntöönpanoon. Tässä raportissa ei käsitellä tämän tyyppisiä komiteoita tai ryhmiä. Komiteamenettelyn piiriin kuuluvien komiteoiden lukumäärä on laskettu toimialoittain Euroopan yhteisöjen virallisessa lehdessä julkaistun luettelon [22] pohjalta (taulukko I). Luvut ilmaisevat 31.12.2000 tilanteen. Kyseisen päivämäärän jälkeen on voitu perustaa uusia tai lakkauttaa silloin toimineita komiteoita. [22] Ks. viite 1. TAULUKKO I - Komiteoiden kokonaislukumäärä Euroopan laajuiset verkot (TEN) // 2 Yritystoiminta (ENTR) // 32 Työllisyys ja sosiaaliasiat (EMPL) // 8 Maatalous (AGRI) // 30 Energia (ENER) // 4 Liikenne (TRANS) // 23 Ympäristö (ENV) // 41 Tutkimus (RTD) // 6 Tietoyhteiskunta (INFSO) // 10 Kalastus (FISH) // 3 Sisämarkkinat (MARKT) // 10 Aluepolitiikka (REGIO) // 2 Verotus ja tulliliitto (TAXUD) // 9 Koulutus ja kulttuuri (EAC) // 6 Terveys- ja kuluttaja-asiat (SANCO) // 22 Oikeus- ja sisäasiat (JAI) // 2 Ulkosuhteet (RELEX) // 7 [23] [23] ( Euroopan yhteisöjen virallisessa lehdessä julkaistussa komitealuettelossa kaupan pääosaston alle merkitty "Euroopan unionista peräisin olevien tavaroiden ja rajat ylittävien palveluiden Japanin markkinoille pääsyn edistämiseksi tarkoitetun, erityisiä toimia ja toimenpiteitä käsittävän ohjelman täytäntöönpanoa käsittelevä neuvoa-antava komitea" kutsuttiin koolle ulkosuhteiden pääosaston pyynnöstä. Kauppa (TRADE) // 11 Kehitysyhteistyö (DEV) // 5 Laajentuminen (ELARG) // 2 Humanitaarinen apu (ECHO) // 1 Tilastot (ESTAT) // 6 Talousarvio (BUDG) // 1 Petoksien torjunta (OLAF) // 1 YHTEENSÄ // 244 Luvut ilmaisevat komiteamenettelyyn osallistuvat elimet eri aloilla. Ympäristöasioiden, yritystoiminnan, maatalouden, energian ja liikenteen sekä terveys- ja kuluttaja-asioiden pääosastoilla on erityisen monta (vähintään parikymmentä) komiteaa. Niiden 152 komiteaa on yli puolet kaikista yhteensä 244 komiteasta. Kokonaislukumäärä voidaan jakaa eri menettelytyyppeihin (kuulemismenettely (tyyppi I), hallintomenettely (tyyppi II), sääntelymenettely (tyyppi III) sekä suojamenettely (tyyppi IV - taulukko II). Saman menettelytyypin (I, II, III) eri variantit (IIa ja IIb, IIIa ja IIIb) on ryhmitelty tyypin alle vuoden 1987 komitologiapäätöksen mukaisesti. Laskuissa on mukana myös kaikki vastaavat tehtävät, oli sitten kyse vuoden 1987 komitologiapäätöksen tai vuoden 1999 uuden komitologiapäätöksen mukaisista menettelyistä. Koska joillain komiteoilla on yhdistettyjä tehtäviä (eli ne toimivat useamman kuin yhden tyypin I-III menettelyn ja suojamenettelyn mukaisesti), ne on lueteltu muista komiteoista erillään, jotta annetaan oikea kuva sovellettavista menettelyistä. TAULUKKO II - Komiteoiden lukumäärä menettelyittäin >TAULUKON PAIKKA> Taulukossa II esitetään jakauma menettelytyypeittäin. Yhteismääristä käy ilmi, että suurin osa komiteoista (109 yhteensä 244:stä) on sääntelykomiteoita ja toiseksi eniten mutta selvästi vähemmän on hallintokomiteoita. Alojen mukainen jakauma on melko tasainen lukuun ottamatta paria poikkeusta - ympäristöasioiden pääosasto, jonka alalla on lukuisia sääntelykomiteoita, ja maatalouden pääosasto, jonka alalla on lukuisia hallintokomiteoita. 2.2. Kokousten (ja kokouspäivien) lukumäärä Komiteoiden lukumäärä ei ole ainoa tapa mitata komiteamenettelyn vireyttä. Vuonna 2000 pidettyjen kokousten lukumäärä kertoo komiteoiden työn määrästä (taulukko III). TAULUKKO III - Kokousten lukumäärä >TAULUKON PAIKKA> Eniten kokouksia (345) oli maatalouden pääosastossa, sillä maatalousmarkkinoiden hallinta vaatii kokousten pitämistä usein. Seuraavaksi eniten kokouksia (122) oli terveys- ja kuluttaja-asioiden pääosastossa, jonka toimivaltaan kuuluu muun muassa elintarvikkeiden turvallisuus, sekä verotuksen ja tulliliiton pääosastossa (110 kokousta), jossa kolmansien maiden kanssa käytävään kauppaan liittyvät tullikysymykset ovat tärkein kokousten aihe. Lisäindikaattori, joka antaa käsityksen myönnetyistä budjettivaroista, on kokouspäivien lukumäärä (taulukko IV). Kokoukset kestävät yleensä puoli päivää, mikä selittää desimaaliluvut. TAULUKKO IV - Kokouspäivien lukumäärä >TAULUKON PAIKKA> Taulukon IV luvut vastaavat pääpiirteissään edellisen taulukon lukuja - lukuisat kokoukset merkitsevät paljon kokouspäiviä. Tämä osoittaa, että kokoukset kestävät yleensä päivän tai kaksi puolikasta päivää peräkkäisinä päivinä. 2.3. Komiteakäsittelyiden annettujen asioiden lukumäärä Tärkeä toiminnan määrää kuvaava indikaattori on komiteakäsittelyyn komission yksiköiltä tulleiden asioiden määrä. Lukujen tulkinnassa on huomattava, että niihin sisältyy kaikenlaisia asioita - muodollisia lausuntoja, valmistelevia näkemystenvaihtoja ennen muodollista lausuntoa, komitean puheenjohtajan (tai valtuuskunnan) tiedonantoja jne. (taulukko V). Komiteakäsittelyyn annettuja asioita oli yhteensä 4 323. TAULUKKO V - Komiteakäsittelyiden lukumäärä >TAULUKON PAIKKA> Komiteakäsittelyyn annettujen asioiden suuri määrä maatalouden (1 889), verotuksen ja tulliliiton (512) sekä terveys- ja kuluttaja-asioiden (449) pääosastoissa kielii jälleen näiden alojen työn määrästä. 3. TOIMINNAN ESITTELY POLITIIKAN ALOITTAIN [24] [24] Otsikot ovat samassa järjestyksessä kuin komitealuettelo, joka julkaistiin Euroopan yhteisöjen virallisessa lehdessä C 225, 8.8.2000, s. 2. Alakohtaiseen katsaukseen komiteoiden toiminnasta tulisi sisältyä alan kaikkien komiteoiden antamat lausunnot. Lausuntoja on erilaisia: normatiiviset säädösehdotukset (direktiivit, asetukset), päätökset, joilla ratkaistaan jokin tietty yksittäinen juridinen tilanne tai hyväksytään yhteisön ohjelmiin liittyviä rahoitussuunnitelmia, tai yksinkertaiset kannanotot (mikä selittää, miksi jollain tietyllä alalla myönteisiä lausuntoja voi olla yhteensä enemmän kuin annettuja säädöksiä). Kun komitea antaa myönteisen lausunnon, komissio yleensä hyväksyy täytäntöönpanotoimet (annetut säädökset); hallintomenettelyssä komissio voi tehdä näin myös, jos lausuntoa ei anneta. Vain kun lausunto on kielteinen, päätös lähetetään "muutoksenhakuelimenä" toimivaan neuvostoon, jolla on tässä tapauksessa päätösvalta (neuvoston käsittelyyn saattaminen). Sääntelymenettelyssä asia saatetaan neuvoston käsittelyyn myös silloin, kun lausuntoa ei anneta. Erot komiteoiden antamien myönteisten lausuntojen ja komission antamien säädösten kokonaismäärässä jollain alalla voivat johtua siitä, että lausunnot on annettu vuonna 2000 mutta säädökset vasta seuraavana vuonna. Liitteessä on annettu eri luvut aloittain (noudattaen taulukon II jaottelua). LIITE Tässä liitteessä luodaan tiivis katsaus komiteamenettelyyn aloittain vuonna 2000. Kohdassa "Komission antamia säädöksiä" annetaan komission antamien säädösten kokonaislukumäärä niiden tyypistä riippumatta. On lisäksi huomattava, että tietyissä tapauksissa komiteoilta pyydetään lausuntoa asioista, joista tehdään säädösehdotus vasta jonkin ajan kuluttua (ks. myös vuosikertomuksen kohta 3). Siksi lausuntojen kokonaismäärän ja komission antamien säädösten määrässä on joskus huomattavia eroja. 1. Euroopan laajuiset verkot Euroopan laajuisia verkkoja hallinnoi energian ja liikenteen pääosasto. Alan kahden komitean käsittelemistä kymmenestä asiasta yhdeksässä annettiin myönteinen lausunto sääntelymenettelyssä, ja komissio antoi kahdeksan säädöstä. >TAULUKON PAIKKA> Komission antamia säädöksiä // Neuvoston käsiteltäväksi saatettuja asioita 8 // - 2. Yritystoiminta Yhteensä 269:stä komiteakäsittelyyn annetusta asiasta yritystoiminnan pääosaston 32 komiteaa antoivat 72 myönteistä lausuntoa eri menettelyissä. Komissio antoi 47 säädöstä. >TAULUKON PAIKKA> Komission antamia säädöksiä // Neuvoston käsiteltäväksi saatettuja asioita 47 // - 3. Työllisyys ja sosiaaliasiat Yhteensä 44:stä komiteakäsittelyyn annetusta asiasta työllisyyden ja sosiaaliasioiden pääosaston kahdeksan komiteaa antoivat yhden (myönteisen) lausunnon kuulemismenettelyssä, minkä jälkeen komissio antoi ainoan säädöksen alalla. >TAULUKON PAIKKA> Komission antamia säädöksiä // Neuvoston käsiteltäväksi saatettuja asioita 1 // - 4. Maatalous Yhteensä 1 889:stä komiteakäsittelyyn annetusta asiasta maatalouden pääosaston 30 komiteaa (joista 26 kokoontui tosiasiallisesti) antoivat 1 786 lausuntoa, ja komissio antoi saman määrän säädöksiä. 123 tapausta, joissa lausuntoa ei annettu, koskivat komission ehdotuksia, joista olisi pitänyt antaa lausunto, mutta komiteassa ei saavutettu enemmistöä komission ehdotuksen puolesta tai sitä vastaan. Yhdessä tapauksessa, maataloustuotteiden ja elintarvikkeiden maantieteellisiä merkintöjä ja alkuperänimityksiä käsittelevässä komiteassa, asia annettiin neuvoston käsiteltäväksi. Neuvosto hyväksyi komission esittämän toimenpiteen. [25] [25] Neuvoston asetus (EY) N:o 813/2000 asetuksen (ETY) N:o 2081/92 17 artiklassa säädetyn menettelyn mukaisesta maantieteellisten merkintöjen ja alkuperänimitysten rekisteröinnistä annetun komission asetuksen (ETY) N:o 1107/96 liitteen täydentämisestä (aceto balsamico tradizionale di Modena / aceto balsamico tradizionale di Reggio Emilia), EYVL L 100, 20.4.2000, s. 1. >TAULUKON PAIKKA> Komission antamia säädöksiä // Neuvoston käsiteltäväksi saatettuja asioita 1 786 // 1 5. Energia Komiteoiden käsiteltäviksi annetuissa yhteensä 12 asiassa, jotka koskivat useita ehdotuksia täytäntöönpanotoimiksi, alan neljä komiteaa antoivat hallintomenettelyssä 40 myönteistä lausuntoa ja yhden kielteisen lausunnon. Komissio ei antanut vuoden aikana yhtään normatiivista säädöstä alalla. >TAULUKON PAIKKA> Komission antamia säädöksiä // Neuvoston käsiteltäväksi saatettuja asioita - // - 6. Liikenne Yhteensä 21:stä komiteakäsittelyyn annetusta asiasta alan 23 komiteaa antoivat 14 myönteistä lausuntoa ja yhden kielteisen lausunnon hallintomenettelyssä. Komissio antoi kuusi säädöstä. >TAULUKON PAIKKA> Komission antamia säädöksiä // Neuvoston käsiteltäväksi saatettuja asioita 6 // - 7. Ympäristö Yhteensä 80:stä komiteakäsittelyyn annetusta asiasta ympäristöasioiden pääosaston 41 komiteaa antoivat 56 myönteistä lausuntoa hallintomenettelyssä. Komissio antoi 16 säädöstä. Kahdessa asiassa annettiin kielteinen lausunto, ja yhdessä tapauksessa asia annettiin neuvoston käsiteltäväksi. Neuvostossa ei saavutettu vaarallisia jätteitä koskevan komission ehdotuksen muuttamiseen tarvittavaa yksimielisyyttä, ja komissio teki päätöksen lopulta 22. tammikuuta 2001. [26] [26] Komission päätös, annettu 22. tammikuuta 2001, jätteistä annetun neuvoston direktiivin 75/442/ETY 1 artiklan a alakohdan mukaisen jäteluettelon laatimisesta tehdyn päätöksen 94/3/EY ja vaarallisista jätteistä annetun direktiivin 91/689/ETY 1 artiklan 4 kohdan mukaisen vaarallisten jätteiden luettelon laatimisesta tehdyn neuvoston päätöksen 94/904/EY korvaamisesta tehdyn päätöksen 2000/532/EY muuttamisesta (2001/119/EY), EYVL L 47, 16.2.2001, s. 32. >TAULUKON PAIKKA> Komission antamia säädöksiä // Neuvoston käsiteltäväksi saatettuja asioita 16 // 1 8. Tutkimus Yhteensä 83:sta komiteakäsittelyyn annetusta asiasta tutkimuksen pääosaston kuusi komiteaa antoivat 83 myönteistä lausuntoa hallintomenettelyssä. Komissio antoi alalla yhteensä 203 säädöstä, joista 83 tapauksessa komitea oli antanut lausunnon ja joissain tapauksissa asia oli annettu komiteoille pelkästään tiedoksi (hanke-erät, joille annettava yhteisön rahoitus on komitean lausuntoa edellyttävää määrää pienempi). >TAULUKON PAIKKA> Komission antamia säädöksiä // Neuvoston käsiteltäväksi saatettuja asioita 203 // - 9. Tietoyhteiskunta Yhteensä 36:sta komiteakäsittelyyn annetusta asiasta tietoyhteiskunnan pääosaston 22 komiteaa antoivat 208 myönteistä lausuntoa hallintomenettelyssä. Komissio antoi alalla yhteensä 31 säädöstä. >TAULUKON PAIKKA> Komission antamia säädöksiä // Neuvoston käsiteltäväksi saatettuja asioita 31 // - 10. Kalastus Yhteensä 41:stä komiteakäsittelyyn annetusta asiasta kalastuksen pääosaston kolme komiteaa antoivat 18 myönteistä lausuntoa. Komissio antoi alalla yhteensä 27 säädöstä. >TAULUKON PAIKKA> Komission antamia säädöksiä // Neuvoston käsiteltäväksi saatettuja asioita 27 // - 11. Sisämarkkinat Yhteensä 8:sta komiteakäsittelyyn annetusta asiasta sisämarkkinoiden pääosaston 10 komiteaa antoivat kolme myönteistä lausuntoa hallintomenettelyssä. Komissio antoi säädöksen näissä kolmessa tapauksessa. >TAULUKON PAIKKA> Komission antamia säädöksiä // Neuvoston käsiteltäväksi saatettuja asioita 3 // - 12. Aluepolitiikka Yhteensä 87:stä komiteakäsittelyyn annetusta asiasta aluepolitiikan pääosaston kaksi komiteaa antoivat 123 myönteistä lausuntoa hallintomenettelyssä. Komissio ei antanut alalla yhtään säädöstä. >TAULUKON PAIKKA> Komission antamia säädöksiä // Neuvoston käsiteltäväksi saatettuja asioita - // - 13. Verotus ja tulliliitto Yhteensä 512:sta komiteakäsittelyyn annetusta asiasta verotuksen ja tulliliiton yhdeksän komiteaa antoivat 73 myönteistä lausuntoa (näistä suojamenettelyssä 15 lausuntoa, jotka on lisättävä alla ilmoitettuun lausuntojen lukumäärään). Komissio antoi alalla 50 säädöstä. >TAULUKON PAIKKA> Komission antamia säädöksiä // Neuvoston käsiteltäväksi saatettuja asioita 50 // - 14. Koulutus ja kulttuuri Yhteensä 92:sta komiteakäsittelyyn annetusta asiasta koulutuksen ja kulttuurin pääosaston kuusi komiteaa antoivat 37 myönteistä lausuntoa hallintomenettelyssä. Komissio antoi alalla 34 säädöstä. >TAULUKON PAIKKA> Komission antamia säädöksiä // Neuvoston käsiteltäväksi saatettuja asioita 34 // - 15. Terveys ja kuluttajansuoja Yhteensä 449:stä komiteakäsittelyyn annetusta asiasta terveys- ja kuluttaja-asioiden pääosaston 22 komiteaa antoivat 51 myönteistä lausuntoa. Komissio antoi 231 säädöstä. Neljässä tapauksessa asia saatettiin neuvoston käsiteltäväksi, mutta neuvosto ei tehnyt asiasta päätöstä, ja komissio antoi täytäntöönpanotoimenpiteet (klassinen sikarutto Alankomaissa ja riskiaines/BSE). [27] [27] Komission päätös, tehty 25. toukokuuta 2000, yhteisön taloudellisen tuen kokonaismäärästä klassisen sikaruton hävittämiseksi Alankomaista vuonna 1997 (2000/362/EY), EYVL L 129, 30.5.2000, s. 33; komission päätös, tehty 29. kesäkuuta 2000, tarttuvien spongiformisten enkefalopatioiden vuoksi riskin aiheuttavan aineksen käytöstä ja päätöksen 94/474/EY muuttamisesta (2000/418/EY), EYVL L 158, 30.6.2000, s. 76. >TAULUKON PAIKKA> Komission antamia säädöksiä // Neuvoston käsiteltäväksi saatettuja asioita 231 // 4 16. Oikeus- ja sisäasiat Yhteensä neljästä komiteakäsittelyyn annetusta asiasta oikeus- ja sisäasioiden pääosaston kaksi komiteaa antoivat yhteensä seitsemän lausuntoa. Komissio antoi kaksi säädöstä. >TAULUKON PAIKKA> Komission antamia säädöksiä // Neuvoston käsiteltäväksi saatettuja asioita 2 // - 17. Ulkosuhteet Yhteensä 269:stä komiteakäsittelyyn annetusta asiasta ulkosuhteiden pääosaston seitsemän komiteaa antoivat 212 myönteistä lausuntoa hallintomenettelyssä. Komissio antoi alalla 206 säädöstä. >TAULUKON PAIKKA> Komission antamia säädöksiä // Neuvoston käsiteltäväksi saatettuja asioita 206 // - 18. Kauppa Yhteensä 135:stä komiteakäsittelyyn annetusta asiasta kauppapolitiikan pääosaston 11 komiteaa antoivat 39 myönteistä lausuntoa hallintomenettelyssä. Komissio antoi alalla 29 säädöstä. >TAULUKON PAIKKA> Komission antamia säädöksiä // Neuvoston käsiteltäväksi saatettuja asioita 29 // - 19. Kehitysyhteistyö Yhteensä 19:stä komiteakäsittelyyn annetusta asiasta kehitysyhteistyön pääosaston 5 komiteaa antoivat 20 myönteistä lausuntoa hallintomenettelyssä. Komissio antoi alalla 20 säädöstä. [28] [28] Euroopan kehitysrahastokomitea antoi vuonna 2000 yhteensä 175 lausuntoa komiteamenettelyyn kuulumattomissa pakollisissa kuulemistapauksissa. >TAULUKON PAIKKA> Komission antamia säädöksiä // Neuvoston käsiteltäväksi saatettuja asioita 20 // - 20. Laajentuminen Yhteensä 121:stä komiteakäsittelyyn annetusta asiasta laajentumisen pääosaston kaksi komiteaa antoivat 100 myönteistä lausuntoa hallintomenettelyssä. Komissio myös antoi 100 säädöstä alalla. >TAULUKON PAIKKA> Komission antamia säädöksiä // Neuvoston käsiteltäväksi saatettuja asioita 100 // - 21. Humanitaarinen apu (ECHO) Yhteensä 28:sta komiteakäsittelyyn annetusta asiasta humanitaaristen toimien täytäntöönpanoa käsittelevä komitea antoi 28 myönteistä lausuntoa hallintomenettelyssä. Komissio antoi alalla 28 säädöstä. >TAULUKON PAIKKA> Komission antamia säädöksiä // Neuvoston käsiteltäväksi saatettuja asioita 28 // - 22. Tilastot (Eurostat) Yhteensä 102:sta komiteakäsittelyyn annetusta asiasta Eurostatin kuusi komiteaa antoivat viisi lausuntoa hallintomenettelyssä ja 12 lausuntoa sääntelymenettelyssä. Komissio antoi alalla 12 säädöstä. >TAULUKON PAIKKA> Komission antamia säädöksiä // Neuvoston käsiteltäväksi saatettuja asioita 12 // - 23. Talousarvio Budjettipääosaston ainoan komitean - omia varoja käsittelevän neuvoa-antavan komitean - käsiteltäväksi annettiin 46 asiaa. Komitea ei antanut yhtään lausuntoa. >TAULUKON PAIKKA> Komission antamia säädöksiä // Neuvoston käsiteltäväksi saatettuja asioita - // - 24. Petostentorjunta (OLAF) Petostentorjuntaviraston ainoan komitean työ liittyi toimien täytäntöönpanoon ja koordinointiin yhteisön tasolla. >TAULUKON PAIKKA> Komission antamia säädöksiä // Neuvoston käsiteltäväksi saatettuja asioita - // -